google/wiki40b huggingface dataset:
Idédugnad

Idédugnad er en metode for kreativ problemløsning tilrettelagt for en gruppe deltakere, der deltakerne impulsivt ytrer og presenterer idéer og tanker de kommer på. Det engelske begrepet brainstorming er det mest vanlige ordet brukt for metoden.
Alex Faickney Osborn er mannen som utviklet brainstorming-metoden sent på 1930-tallet. Ideene som fremkommer blir ofte presenterte i form av et tankekart på en tavle eller ark, der temaet eller problemstillingen står i sentrum og ideene noteres rundt denne. Den norske betegnelsen «idédugnad» ser ut til å ha kommet i bruk rundt 1984.

Bakgrunn

Da reklamemannen Alex Faickney Osborn introduserte metoden i boken Applied Imagination, hevdet han at grupper kunne doble sin kreative produktivitet gjennom Brainstorming.
Metoden er vanlig brukt både i forbindelse med undervisning i skoler og som metode for idémyldring i yrkeslivet. Forskere har ikke funnet bevis som støtter påstanden om metodens effektivitet. Vanlige utfordringer fra gruppearbeid, som distraksjoner, underytende medlemmer, forståelse av evalueringer, og produksjonsblokkering, legger begrensninger også på denne formen for arbeid i gruppe, og dermed viser undersøkelser at individuelt arbeid kan være vel så effektivt.
Metoden blir også brukt i sammenhenger der det kan være nyttig at gruppens medlemmer får en bred forståelse av et tema, eller problemstilling. I andre sammenhenger vil metoden kunne være en nyttig øvelse for teambygging.
VM i kunstløp 1928

VM i kunstløp 1928. Verdensmesterskapet i kunstløp for menn ble arrangert i Berlin i Tyskland 25 og 26. februar 1928. Konkurransen for kvinner og par ble arrangert i London i Storbritannia 5. og 6. mars 1928.
Willy Böckl fra Østerrike ble verdensmester i kunstløp for menn og norske Sonja Henie for kvinner. Andrée Joly & Pierre Brunet fra Frankrike ble verdesmester i parløp.
Paraíba

Klima

Kysten har et tropisk regnklima med mange regnskyll særlig i vinterperioden (april til august). Klimaet endrer seg når man beveger seg inn i innlandet, etter mesoregionen «Serra da Borborema», der det er et delvis steppelandskap hvor man kan oppleve lange tørkeperioder.

Økonomi

Økonomien i Paraíba har sin base i landbruket (sukkerrør, ananas, maniok, mais og bønner), i industrien (matforedling, tekstil og fremstilling av alkohol av sukker), kvegdrift (i det siste mer geiter i Cariri-regionen) og turisme. Paraíba har store arrangementer som er godt kjent i Brasil og trekker mange turister: Den største São João i verden samt Micarande (karneval utenfor det offisielle tidspunktet) med store kjente brasilianske musikere.

Historie

På midten av 1500-tallet etablerte portugisiske nybyggere fra Pernambuco en bosetning ved munningen av elva Paraíba, som fikk navnet Filipéia de Nossa Senhora das Neves. Dette er i dag delstatshovedstaden João Pessoa.
Området viste seg snart velegnet for dyrking av sukkerrør, og franske, nederlandske og portugisiske kolonister førte en langvarig kamp for å få kontroll over sukkerproduksjonen. Blant annet ble festningen Santa Catarina bygget nær João Pessoa for å beskytte byen mot nederlenderne, som skulle vise seg å være en stor trussel mot det portugisiske herredømmet i kolonien Brasil.
Tina Svensson

Skøyter

Som junior var hun en lovende skøyteløper, med 7.-plass i NM i sprint for juniorer i 1985 som sin beste NM-plassering. Hun deltok også i sprint-NM senior samme sesong og fikk en 12.-plass.

Familie

Tina Svensson er tante til Jonas Svensson som i sesongen 2016 spiller fotball for AZ Alkmaar i Nederland.
Wen'an

Wen'an (kinesisk: 文安县; pinyin: Wén'ān Xiàn) er et fylke i provinsen Hebei i Folkerepublikken Kina. Den er understilt byprefekturet Langfang.
I 1999 var befolkningen på 444 850 innbyggere.
1360-årene

-- 1360 -- 1361 -- 1362 -- 1363 -- 1364 -- 1365 -- 1366 -- 1367 -- 1368 -- 1369
Tiårsoversikt
Most People Get Married

«Most People Get Married» er en amerikansk populærmusikksang, komponert av Leon Carr med tekst av Earl Shuman. Sangen ble utgitt i 1962.
Versjonen til Patti Page med The Merry Melodi Singers ble utgitt på singelen Mercury 71950 i 1962. Den nådde en 27.-plass på Billboard Hot 100-listen. Patti Pages nærvær brakte den rockabillyfargede sangen inn på easy listening-listen, hvor den lå som høyest på en åttendeplass.
Joan Regan, akkompagnert av musikere dirigert av Peter Knight og med the Babs Knight Singers, spilte inn sangen i Storbritannia. Den ble utgitt på singlen Pye 7N.15439.

Svensk versjon

Ockie har skrevet en svensk tekst. Den svenske tittelen er «Det ordnar sig alltid».
Lucas Jakubczyk

Idrettskarriere

Jakubczyk deltok i lengde ved Junior-VM i friidrett 2004, men ble slått ut i kvalifiseringen. De neste årene konkurrerte han hovedsakelig i lengde, men hans beste resultat nasjonalt var 5.-plass, som han oppnådde utendørs i 2006 og innendørs i 2011. Han vant sin første tyske tittel i 2011, da han var med å vinne 4 x 100 meter stafett for SC Charlottenburg. Han ble tysk mester på 100 meter i 2012, da han løp på 10,16 sekunder. På 4 x 100 meter kom han på 2.-plass. 
Ved EM i friidrett 2012 i Helsingfors ble han slått ut i semifinalen i lengdesprang, men han deltok på det tyske laget som fikk sølv på 4 x 100 meter stafett, sammen med Julian Reus, Tobias Unger og Alexander Kosenkow. Det samme laget satte i juli 2012 ny tysk rekord med tiden 38,02. Han representerte landet sitt under Sommer-OL 2012 i London, der han kun deltok i 4 x 100 meter stafett uten å vinne noen medalje. 
Han deltok ved VM i friidrett 2013 i Moskva, der Tyskland kom på 4.-plass på 4 x 100 meter med tiden 38,04. 
I det tyske innendørsmesterskapet kom han på 2.-plass på både 60 meter og 4 x 200 meter. Utendørs kom han på 2.-plass på 100 meter og 3.-plass på 4 x 100 meter. I mai 2014 løp han 100 meter på 10,07 i Clermont i Florida, ikke langt unna den tyske rekorden på 10,06. Han deltok ved EM i friidrett 2014, der Tyskland kom på 2.-plass på 4 x 100 meter stafett. Han deltok også på 100 meter, der han kom på 5.-plass med tiden 10,25, kun 3 hundredeler bak bronsen.
Magellankorset

Magellankorset (Magellan's Cross) er et stort kors oppstilt av portugisiske og spanske oppdagelsesreisende etter ordre fra Ferdinand Magellan da de ankom øya Cebu på Filippinene i 1521.
Korset huses i et lite kapell rett ved Basilica Minore del Santo Niño i Magallanes Street, rett foran rådhuset i Cebu City. Et oppslag forteller at det opprinnelige korset er omgitt av det mye større som er synlig oppstilt midt i kapellet. Dette beskyttelseskorset ble laget for å hindre at pilegrimer og andre besøkende skar av små og store fliser av det indre korset. 
Andre mener at det opprinnelige kort gikk tapt etter Magellans død, og at det senere korset tilkom da spanjolene senere i samme århundre lyktes i å kolonisere øygruppen. 
Magellankorset er et symbol på Cebu City og kapellet er med på byens segl. Det kan også betraktes som et symbol for filippinsk katolisisme.
Carl Knudsen

Politiker

Carl Knudsen var også kommunepolitikker i Lillesand. I en periode virket han som ordfører.

Eiendommer

Knudsen eide bl.a. gården Grasham på Birkenes, samt Carl Knudsen-gården i Lillesand. Begge steder huser i dag lokalmuseer, henholdsvis Birkenes Bygdemuseum og Lillesand by- og sjøfartsmuseum.

Arkivet

Arkivet etter forretningsdriften til Carl Knudsen befinner seg på Aust-Agder museum og arkiv i Arendal. Arkivet omfatter kopibøker, fraktbøker og regnskapsbøker.
Kosuke Nakamura

Landslaget

Han representerte Japan under Sommer-OL 2016 i Rio de Janeiro, der han ble utslått i gruppespillet med det japanske U23-landslaget.
Han ble tatt ut i Japans tropp til VM i fotball 2018 i Russland.
Nedenes amt

Nedenes amt også Nedenes og Raabyggelaget amt var et norsk amt fra 1662-1682 og 1815-1918, som i geografisk utbredelse tilsvarer dagens Aust-Agder fylke. Det var underamt til Christiansand stiftamt.
Etter innføringen av eneveldet i Danmark-Norge 1660 ble den gamle lensordningen avviklet og betegnelsene amt (underamt) og stiftamt (hovedamt) innført i takt med nye embetsutnevnelser i perioden 1662–71. Tidligere hadde Nedenes len og Råbyggelaget len ofte vært forlent sammen, og dannet sammen med Mandal og Lister len et hovedlen fra begynnelsen av 1600-tallet. Bamble fogderi lå i årene 1680 – 1684 under Nedenes amt. Ved reskript 15.03.1684 ble Raabyggelaget fogderi lagt til Nedenes amt, som siden bestod av Nedenes fogderi og Raabygdelaget fogderi. Sammen med Mandals amt, Stavanger amt og Øvre Telemarkens fogderi utgjorde amtet Christiansand stiftamt.
Ved kgl. res. 06.05.1682 ble det bestemt at den nye stiftamtmannen i Kristiansand også skulle være amtmann i Nedenes og Råbyggelaget. Nedenes og Råbyggelaget amt ble på nytt eget amtmannsembete fra 22.05.1815, etter kongelig resolusjon 16.03.1815. Senere, trolig en gang i andre halvpart av 1800-tallet, ble navnet forkortet til Nedenes amt.

Skrivemåte

Ved overgangen til fylker i 1919 var den offisielle skrivemåten Nedenes amt, etter 1907-reformen innførte liten forbokstav på substantiv (Amt -> amt). Før 1907 var således den vanlige skrivemåten Nedenes Amt (Ubunden form: Nedenes). Tidligere, f.eks. i Matrikkelen av 1838 og Pontoppidans kart av 1785 var skrivemåten Nedenæs Amt. Navnet stammer fra Nedenes kongsgård som nå ligger helt syd i Arendal kommune, inntil 1992 i Øyestad kommune. 
Gotisk: .
Skrevet med e, ettersom fonten ikke har æ.
Fra 1. januar 1919 fikk Nedenes amt navnet Aust-Agder fylke.
Bak Broadways kulisser

Fakta om filmen

Variety anmeldte filmen under tittelen Butter, Egg Man.
I utgaven av Variety fra 7. juli 1926 stod det at Butter and Egg Man var under utvikling hos First National Pictures. Det var to år før den ble utgitt.
Ben Lyon ble plukket ut til å spille den mannlige hovedrollen, men han var ikke med i den endelige filmen.

Mottakelse

Anmelderen Mordaunt Hall i New York Times skrev at filmen var en skuffelse etter å ha sett skuespillet på scenen. Han mente at den hadde blitt trukket ned på et lavt intelligensnivå og at produsentene omhyggelig hadde fjernet alle de herlige nyansene og finurlige finessene til originalen. Hall skrev videre at historiens skjelett var igjen, men at det omtrent var alt. Han mente at Jack Mulhall ikke lyktes i å fornemme hva som ønskes av hans rollefigur Peter Jones, at han og regissør Wallace hadde gjort rollefiguren dum, men at Greta Nissen var kompetent i sin rolle.

Bevaringsstatus

Filmen regnes som tapt.
Phylloxiphia

Utseende

Middelsstore (vingespenn 60-90 millimeter), brunlige svermere.
Forvingene er mer eller mindre sigformede. Bakvingene har gjerne en brunlig rosa farge.

Levevis

De voksne sommerfuglene tar ikke næring til seg.

Utbredelse

Slekten er utbredt i regnskogbeltet i tropisk Afrika.
Annilese Miskimmon

Liv og virke

Annilese Miskimmon vokste opp i Bangor. Hun studerte litteraturvitenskap ved Christs College i Cambridge, og kunstadministrasjon ved universitetet i London. Hun arbeidet deretter som frilans som teatersjef og regissør. Fra 2002 til 2005 arbeidet hun ved Glyndebourne-festivalen. I perioden 2004 til 2014 arbeidet hun ved Opera Theatre Company i Dublin.
Miskimmon ble 2012 intendant ved Den Jyske Opera i Aarhus, der hun etterfulgte Giordano Bellincampi. Miskimmon etterfulgte Per Boye Hansen som operasjef i Oslo. I oktober 2019 ble det kjent at hun hadde sagt opp ved operaen i Oslo for å begynne ved English National Opera i London i 2020.
Verv

Et verv er en oppgave, stilling (særlig ulønnet) eller virksomhet som man velges eller utpekes til.
Tillitsverv er verv man får som følge av tillit, og kan være et verv på en arbeidsplass, i en organisasjon eller et politisk verv.
Politiske verv kan være verv innen et politisk parti, et offentlig verv på vegne av partiet eller et verv som folkevalgt. Offentlige verv er i første rekke deltakelse i utvalg, styrer og råd som er nedsatt av kommune, fylkeskommune eller Storting og regjering.
Styreverv kan være et politisk verv, et verv på vegene av aksjonærer eller arbeidstakere, eller et verv innen en ideell organisasjon eller en privat stiftelse.
Cesar (navn)

Etymologi

César er dannet som en spansk, portugisisk og fransk form av det romerske navnet Caesar, som opprinnelig var et tilnavn. Betydningen av navnet er usikker, men kan være knyttet til caesaries, «hår».
Utterslev Mose

Utterslev Mose er et natur-og parkområde som ligger i Københavns nordvestlige del mellom Gladsaxe, Søborg, Bispebjerg og Brønshøj, og var tidligere den nordligste delen av Vestvolden som gikk fra Køge bukt i syd til Utterslev Mose i nord. Utterslev Mose var en del av Københavns befestning. Den ble anlagt som park i 1939–1943.
Mosen er ca. 3 x 1 km og er et avvekslende område av sjøer og holme med et rikt fugleliv.
Håvard

Etymologi

Det er noe tvil om den første stavelsen i navnet stammer fra hoð, som betyr strid eller stridsmann, eller fra hár, som betyr høy. Den andre stavelsen har rot i varðr, som betyr vokter eller beskytter. 
Gammeldansk og gammelsvensk form av navnet var henholdsvis Hawarth og Havardh. Hávarður er en islandsk og færøysk form av navnet.
Howard er et engelsk navn dannet av etternavnet Haward, som har flere opprinnelser, blant annet som en engelsk form av Hávarðr.
Håvar er en variant av Håvard, men er også dannet direkte av norrøne Hávarr, som er dannet av hár, «høy», og herr, «hær». Hávar er en islandsk og færøysk form av dette navnet.
Tore Severin Netland

Biografi

I Oslo arbeidet han i tre år med scene og lys på Operaen, gikk på fotolinja på Sogn, var med i Fotogruppe 72 og fortsatte sin visuelle filmutdannelse på Medialinja i Volda.
Tore Severin har vært journalist i NRKs Programbladet og i to lengre perioder redaktør for Norsk Filmforbunds Rush Print.
Tore Severin har arbeidet med ulike filmformater og i kunstfoto. Etter et opphold som drosjesjåfør, vendte han tilbake til filmen for å ta fatt på det første prosjektet sitt, Offer eller Spion? om Asbjørn Sunde kom på lerretet i 2015.

Portefølje

Tore Severin har flere manus i skrivebordskuffen; Alf Prøysen, et vikingeprosjekt; Beile og Sunniva, komimusikalen Norrywood - en teveserie og en dokumentar Look to Norway om Læreraksjonen i 1942.
EM i kjelkehockey 2011

Det tredje EM i kjelkehockey ble arrangert i perioden 12. til 20. februar 2011, i Niphallen i Sollefteå i Sverige. Mesterskapet var en del av Paralympic Winter World Cup, der det også ble konkurrert i alpint, skiskyting og langrenn. 
130  deltakere fra 10 land deltok, hvorav én kvinne; Nederlands keeper Betty Meijer. Norge satte ny scoringsrekord i internasjonale kamper, med 21-0 over England. Sverige slo imidlertid denne rekorden i semifinalen, der de slo Storbritannia med 23-0.
VAFA

VAFA er en forkortelse for Valle fiskeadministrasjon. Den ble stiftet i 1990 og organiserer over 200 grunneiere i Valle kommune når det gjelder tiltak for å få tilbake fisk i vann og elver. Arbeidet har i stor grad vært konsentrert om å gjennomføre kalkingsoppgaver i vann som på grunn av sur nedbør ikke lenger har livsgrunnlag for fisk. Ettersom kvaliteten på vannet har blitt bedre, har fisken kommet tilbake. På grunn av at det i en lang periode ikke har vært fiske i disse vannene, er mange vann nå overbefolket. Av den grunn har VAFA organisert et prosjekt hvor ungdom har fått sommerjobb for å fiske opp fisk i Valleheia for at fiskekvaliteten blir bedre. Leder i VAFA er Toralv Andersen. Torjus Uppstad er daglig leder.
Exeter Chiefs

Historie

Exeter Rugby Club ble stiftet i 1871 og spilte sin første kamp i 1873 mot St. Luke's College.  I 1905 var klubben var vertskap da New Zealand spilte sin første kamp i England på Exeter sin tidligere bane County Ground Stadium.  Det var etter denne kampen at New Zealand fikk kallenavnet 'All Blacks'.
Da rugby-ligaen startet spilte Exeter lenger nede i divisjonene.  På 1990-tallet ble klubben semi-profesjonell og endret navn i 1999 fra Exeter Rugby Club til Exeter Chiefs; et navn de ble referert til allerede på 1930-tallet.  I 2006 mens de spilte i nest-øverste divisjon bygde de et nytt stadion, Sandy Park. De kom på fjerdeplass og to ganger andreplass i serien de neste årene, kun slått av lag som hadde rykket ned fra øverste divisjon.  I 2009-10 sesongen ble det innført kvalifiseringsspill mellom de fire beste lagene og Exeter slo Bristol Rugby sammenlagt over to kamper og rykket opp til Premiership Rugby for første gang.  I sin første sesong kom de på åttendeplass i ligaen og kom til kvartfinalen i European Challenge Cup hvor de tapte mot Stade Français fra Paris.  Neste sesong kom de på femteplass og ble med i Heineken Cup, men endte på tredjeplass i gruppespillet og kom ikke videre til sluttspillet.
I 2014 vant klubben sitt første større trofé da de slo Northampton Saints i finalen i Anglo-Welsh Cup.  I 2016 kom de til sin første sluttspillfinale noensinne, men tapte 20-28 mot Saracens.  Året etter kom de til finalen igjen og slo Wasps 23-20 etter ekstra omganger og ble sluttspillmester for første gang i klubbens historie.
Vishwa Hindu Parishad

Vishwa Hindu Parishad (VHP; «det hinduistiske verdensråd») er en hindunasjonalistisk organisasjon i India grunnlagt 1964, og del av nettverket Sangh Parivar.
Den ledende kraften bak organisasjonen var først Swami Chinmayananda; blant de religiøse ledere som deltok i grunnleggelsen var også personer som Tenzin Gyatso, den 14e Dalai Lama. Senere har blant annet Rajmata Vijayraje Scindia vært med i ledelsen. Organisasjonens motto er Dharmo rakshiti rakshitah («Ved å forsvare det som er rett, forsvarer du deg selv»). Til symbol benyttes et bilde av et indisk fikentre.
Bajrang Dal pleier å betraktes som VHPs ungdomsorganisasjon.
Sundsfjorden (Averøy)

Sundsfjorden er en fjord på Averøya i Averøy kommune i Møre og Romsdal. Den strekker seg 1,7 kilometer sørover til Sundsøya der den fortsetter som Nekkstadfjorden. Sør for Nekkstadfjorden ligger igjen Bafjorden, og til sammen har de tre fjordene en samlet lengde på 4,5 kilometer.
Fjorden har innløp mellom Flatset i vest og Bogen i øst. Bruket Hjelset ligger på østsida, mens Søfstad ligger på vestsida. Tordøya ligger midt i innløpet til fjorden og ved sida av Sundsøya i sør ligger Sauholmen.
Shellsortering

Shellsortering er en form for på-stedet sammenligningsortering som kan betraktes som en generalisering av enten boblesortering eller innstikksortering. Metoden starter ved å sortere par av elementer som er langt fra hverandre, og deretter progressivt redusere gapet mellom de sammenlignede elementer. Ved å begynne på elementer som er langt fra hverandre, kan den flytte enkelte elementer som er utenfor rekkefølge inn i sin rette posisjon raskere enn en enkel naboutveksling. Donald Shell publiserte den første versjonen i 1959. Kjøretiden til algoritmen er svært avhengig av gapsekvensen den bruker. For mange praktiske verdier, er deres tidskompleksitet et åpent problem.
BI Lacrosse

Historikk

BI Lacrosse har deltatt i flere turneringer nasjonalt og internasjonalt og har som sitt foreløpige høydepunkt NM-gull fra 2007 sammen med Oslo Lacrosse. Lørdag 16. juni 2007 ble det for første gang arrangert NM i lacrosse på Hemingbanen i Oslo. Et mikslag bestående av spillere fra BI Lacrosse og Oslo Lacrosse sto igjen som Norgesmestere etter å ha slått henholdsvis NHH Lacrosse 4-1 og HiA Lacrosse 13-0. BI Lacrosse tok 3.-plass i Norgesmesterskapet 2008, etter NHHI Lacrosse (2.-plass) og Oslo Lacrosse (NM-gull).
Kostrzyn nad Odrą

Historie

Regionen av Kostrzyn var befolket av germanere fram i det niende århundret, da innvandring av slavere begynte og byen kom under styring av Pommern. Fra 960-1200 var det største territoriet som hørte til hertugene av Polen. Hertug Mieszko I  av Polen brukte Kostrzyns strategiske plassering som et oppmarsjområde til ekspedisjonen til Cedynia. Bolesław I den modige brukte også dette området som oppmarsjområde for sine aksjoner mot blant annet Bautzen i Sachsen. 
Navnet av byen ble først nevnt i et polsk brev fra 1232 til Den tyske orden, som kom etter det gamle slaviske navnet Cozsterine (kostrzyca) som nevnt ble det i. I det 12. århundre utviklet seg det inn i en forsterket utpost og et polsk beskatningsområde. I 1223 bevilget fyrsten Odonic byen til tyske brødre av Tempelridderordenen, skjønt det ble angrepet av Margraviate av Brandenburg i 1261. Ved 1300 mottok byen Magdeburg av Margrave Albrecht III av Brandenburg og dette innledet en hurtig vekst, blant annet fordi en kunne utvikle handelen langs elvene. 
Fra 1535–1571 var byen setet av John av Brandenburg-Kustrin, som gjorde byen til hovedstad i Neumark regionen og bygde en borg. Med tiden ble borgen utvidet til en festning, og er en av de største av denne typen anlegg i denne regionen idag. Mens han fortsatt var kronprins, satt Fredrik den store fengslet i festningen, og måtte overvære henrettelsen av sin venn Hans Hermann von Katte den 6. november 1730. 
Området ble erobret av Frankrike i 1806, forble under fransk kontroll resten av Napoleonskrigene. I løpet av tilbaketrekningen fra øst i 1814 ble byen satt i brann og brant helt ned til grunnen. Etter at byen ble bygget opp, utviklet den seg til blant annet et av de viktigste jernbaneknutepunktene i Kongeriket Preussen og senere i Det tyske riket. I 1857 ble den knyttet til Berlin og Frankfurt an der Oder, og i 1875 med Stettin (Szczecin) på den pommerske kysten. I 1900 nådde dets befolkning 16 473 innbyggere, samt garnisonen av festningen. 
Ved utbruddet av andre verdenskrig hadde Kosztrzyn 24 000 innbyggere, hvor majoriteten var tysk avstamming. Men, på grunn av allierte luftangrep på jernbanen og lokale fabrikker ble nesten 95% av bygningene ødelagt (samt alle 32 byens fabrikker) og byen vanligvis ble forlatt. Forstaden Alt-Drewitz (moderne Drzewice, en av Kostrzyns bykommuner) inneholdt en krigsfangeleir ved Stalag III-C Alt-Drewitz, som blir brukt mest for fransk, sovjetisk, og italiensk fanger av krigen. Fra 1943–1959 huset byen også et stor antall tvangsarbeidere i en teltleir underlagt Sachsenhausen konsentrasjonsleir. Etter krigen ble den ødelagte byen lagt under polsk administrasjon ved Potsdamkonferansen, og den tyske befolkningen ble fordrevet vestover. Skjønt byen gradvist ble gjenoppbygd, forble sentrale deler av byen i ruiner. Den delen av byen som lå på den vestlige bredden av Oder forble i Tyskland og er nå Kustrin-Kietz.

Przystanek Woodstock

Siden 2004 har Kostrzyn årlig vært verter for Przystanek Woodstock på sommeren, det største musikkfestspillet i friluft i Europa. Det er på en måte en rockefestival.
Fylkesvei 546 (Hedmark)

Fylkesvei 546 i Hedmark gikk mellom Snippen i Åmot og Sveva i Elverum. Veiens lengde var 33,1 km.
2019 ble veien erstattet av fylkesvei 2142 og fylkesvei 2144.
Eilert Sundt (fjellklatrer)

Import og eksport

Etter Vestheim skole og eksamen artium fra Aars og Voss' skole i 1900, flyttet han til Argentina og fikk jobb innen landmåling. Etter å ha vært med på ekspedisjoner, var han tilsatt i farens Farmand 1903–07. Med broren Hans Sundt (1884–1969) drev han Sundt Hnos. & Cia i La Plata-området der onkelen Mauritz Sundt var en ledende skikkelse. Firmaet med broren gikk nedenom og hjem på 1920-tallet, men Sundt startet Eilert Sundt & Co. som han drev fra Oslo. Fra 1924 til 1948 var han argentinsk konsul i Oslo.

Idrettsleder og fjellklatring

Sundt var nestleder i Skiforeningen og leder av Norsk Tindeklub i to perioder: 1908–11 og 1916–18. Omkring 1910 gjorde han flere førstebestigninger sammen med den svenske Carl Wilhelm Rubenson (1885–1960). Han var, sammen med Olaf Lützov-Holm og Thorleif Bache (1880–1964), den første nordmann til å bestige Aconcagua i Argentina. Dette gjorde han i 1915, og det ble den sjette bestigningen av dette fjellet og den første vinterbestigningen. Han skrev flere bøker fra Sør-Amerika.

Familie

Han var av slekten Sundt, sønn av Therese Ellingsen (1853–1935) og Farmand-redaktør Einar Sundt (1854–1917), og derved sønnesønn av samfunnsforskeren Eilert Sundt.  I 1918 giftet han seg med Marie Jacoba (Trulte) Falsen Sundt (1897–1964/73) som var aktiv innen behandlingsformen Mensendieck.
Ölmbrotorp

Ölmbrotorp er ettettsted i Örebro kommune i Örebro län i landskapet Närke i Sverige. I 2010 hadde tettstedet 548 innbyggere.
Guvernementet Smolensk

Guvernementet Smolensk (russisk: моленская губерния) var et guvernement i keiserdømmet Russland og i RSFSR. Det eksisterte i perioden 1708-1929.
Guvernemenet var inndelt i 12 kretser: Belyj, Dorogobuzj, Dukhovsjtjina, Jelnja, Gzjatsk, Krasnij, Porjetsjie, Roslavl, Smolensk, Sytjevka, Vjazma og Jukhnov.